Alustava lisätalousarvioesitys nro 6 vuoden 2003 talousarvioon - Tulo- ja menotaulukko pääluokittain - Pääluokka III - Komissio /* SEK/2003/1059 lopull. */





ALUSTAVA LISÄTALOUSARVIOESITYS NRO 6 VUODEN 2003 TALOUSARVIOON - TULO- JA MENOTAULUKKO PÄÄLUOKITTAIN - Pääluokka III - Komissio (komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EYVL L 248, 16.9.2002, s.1. ja esittää budjettivallan käyttäjälle alustavan lisätalousarvioesityksen nro 6 vuoden 2003 talousarvioon jäljempänä esitettyjen perustelujen mukaisesti. SISÄLLYS PERUSTELUT YHTEENVETOTAULUKKO RAHOITUSNÄKYMIEN OTSAKKEITTAIN TULO- JA MENOTAULUKKO PÄÄLUOKITTAIN PERUSTELUT Portugalin viranomaiset ilmoittivat 4. elokuuta 2003 aikovansa esittää komissiolle hakemuksen rahoituksen saamiseksi Euroopan solidaarisuusrahastosta. Hakemus perustuu tulipalojen Portugalissa aiheuttamaan katastrofiin. Komissio vastaanotti virallisen hakemuksen 13. elokuuta 2003. [Portugalin viranomaiset toimittivat lisäasiakirjoja 22. elokuuta 2003. Tarkistetut luvut toimitettiin komissiolle 10. syyskuuta 2003 ja julkistettiin seuraavana päivänä.] Katastrofin syynä ovat erittäin korkeiden lämpötilojen ja ilmakehän vähäisen kosteuden aiheuttamat lukuisat tulipalot, jotka ovat tuhonneet laajoja metsä- ja maatalousalueita. Tulipaloissa on tähän mennessä menehtynyt 18 henkilöä, ja niissä on arvioiden mukaan tuhoutunut 362 250 hehtaaria metsää ja 41 200 hehtaaria maatalousmaata. Metsien ja maatalousmaan tuhoutuminen on aiheuttanut taloudellisia ja tulojen menetyksiä yhteensä noin 45 000 henkilölle, jotka ovat menettäneet työpaikkansa tai omaisuuttaan. Komission yksiköt ovat tutkineet hakemuksen perusteellisesti asetuksen 2012/2002 [2] ja erityisesti sen 2, 3 ja 4 artiklan mukaisesti. Katastrofi on luokiteltu asetuksessa 2012/2002 tarkoitetuksi suurkatastrofiksi, koska aiheutuneet vahingot ylittävät kynnysarvon, joka on 0,6 prosenttia bruttokansantulosta. Seuraavassa on esitetty yhteenveto tärkeimmistä arviointiperusteista: [2] Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta, EYVL L 311, 14.11.2002. 1. Tulipalot alkoivat 20. heinäkuuta 2003. Hakemus tehtiin asetetussa 10 viikon määräajassa. Kyseessä on luonnonkatastrofi, joten se kuuluu solidaarisuusrahaston pääasialliseen soveltamisalaan. 2. Portugalille aiheutuneet välittömät vahingot ovat arviolta 1 227 885 900 euroa. Koska vahinkojen osuus bruttokansantulosta on suurempi kuin 0,6 prosenttia (eli suurempi kuin 718,12 miljoonaa euroa), katastrofia voidaan pitää asetuksessa 2012/2002 tarkoitettuna suurkatastrofina. 3. Asetuksen 2012/2002 3 artiklan 2 kohdan mukaisesti tukikelpoisiksi katsottavien välttämättömien hätätoimien kustannukset ovat arviolta 104,27 miljoonaa euroa. Summa on jaettu toimenpidetyypeittäin. Portugalin viranomaiset ovat vahvistaneet, että kustannukset liittyvät Portugalissa toteutettaviin toimiin. 4. Portugali voi saada rahoitusta rakennerahastojen ohjelmista ja koheesiorahastosta etenkin taloudellisen toiminnan elvyttämiseksi ja julkiselle infrastruktuurille aiheutuneiden vahinkojen korjaamiseksi sekä sellaisia toimenpiteitä varten, joilla pyritään ehkäisemään vastaavanlaiset katastrofit tulevaisuudessa. Portugali aikoo kohdentaa uudelleen 182 miljoonaa euroa rakennerahastoista saamistaan varoista. 5. Portugalin viranomaisten mukaan vain 10 prosenttia edellä 3 kohdassa tarkoitetuista tukikelpoisista toimista oli vakuutuskelpoisia. Komissio ei ole saanut ilmoitusta 2 kohdassa tarkoitetun tukikelpoisen vahingon vakuutussuojasta. Edellä esitetyn perusteella ehdotetaan Portugalin tekemän hakemuksen hyväksymistä ja tuen myöntämistä solidaarisuusrahastosta. Rahoitus Solidaarisuusrahaston vuotuinen kokonaistalousarvio on miljardi euroa (ks. asetuksen 2012/2002 4 artiklan 2 kohta). Tästä määrästä kuitenkin vain 75 prosenttia (eli 750 miljoonaa euroa) voidaan kohdentaa 1. lokakuuta 2003 mennessä. Komissio on jo ehdottanut budjettivallan käyttäjälle 56,25 miljoonan euron kohdentamista solidaarisuusrahastosta muihin kohteisiin. Näin ollen rahastosta voidaan 1. lokakuuta 2003 mennessä myöntää tukea enintään 693,75 miljoonaa euroa. Koska rahasto perustettiin solidaarisuuden tukemiseksi, komissio katsoo, että rahastosta maksettava tuki olisi porrastettava. Tämä tarkoittaa, että suurkatastrofille asetetun kynnyksen (0,6 prosenttia bruttokansantulosta tai 3 miljardia euroa, sen mukaan kumpi näistä on alhaisempi) ylittävien vahinkojen osalta olisi sovellettava suurempaa tuki-intensiteettiä kuin kynnyksen alle jäävien vahinkojen osalta. Suurvahinkojen kattamiseksi myönnettävä tuki on aikaisemmin ollut 2,5 prosenttia kynnyksen alle jäävistä välittömistä vahingoista ja 6 prosenttia kynnyksen ylittävistä vahingoista. Komissio aikoo soveltaa edellä mainittuja prosenttiosuuksia myös tässä tapauksessa. Komission ehdotus tuen myöntämiseksi rahastosta perustuu hakijavaltion toimittamiin tietoihin. Komissio ehdottaa näin ollen, että solidaarisuusrahastosta myönnetään tukea seuraavasti: >TAULUKON PAIKKA> Euroopan unionin solidaarisuusrahastosta jää tämän tukimäärän maksamisen jälkeen kohdennettavaksi vuoden viimeistä neljännestä varten yli 25 prosenttia. Tarvittavat maksumäärärahat otetaan käyttöön siirtämällä määrärahoja muista budjettikohdista. Komissio tekee tätä koskevan ehdotuksen budjettivallan käyttäjälle määräajassa. YHTEENVETOTAULUKKO RAHOITUSNÄKYMIEN OTSAKKEITTAIN >TAULUKON PAIKKA> TULO- JA MENOTAULUKKO PÄÄLUOKITTAIN Pääluokka III - Komissio OSA B >TAULUKON PAIKKA> ALALUOKKA B2 - RAKENTEELLISET TUKITOIMET, RAKENTEELLISET JA YHTENÄISYYTEEN LIITTYVÄT MENOT, MUUT MAATALOUS- JA ALUETOIMET, LIIKENNE JA KALASTUS OSASTO B2 - 4 EUROOPAN UNIONIN SOLIDAARISUUSRAHASTO - JÄSENVALTIOT >TAULUKON PAIKKA> LUKU B2-4 0 - Euroopan unionin solidaarisuusrahasto - jäsenvaltiot Momentti B2-4 0 0 - Euroopan unionin solidaarisuusrahasto - jäsenvaltiot >TAULUKON PAIKKA> Momentti on tarkoitettu Euroopan unionin solidaarisuusrahaston varojen käyttöönotosta saataville määrärahoille.